Kollár, Boris, poslanec NR SR (2020-02-20):
Ďakujem pekne za slovo, pán predsedajúci. Pán Tomáš, keď ste si to vypýtali, ja som chcel normálne zmierlivo, ale museli ste si kopnúť, proste vám to nedá. Tak si kopnem aj ja. (Reakcia z pléna.) Áno, cez dôchodky, presne cez ne. Pozrite sa, strana SMER sľubovala 13. dôchodok v roku 2010. Už vtedy oblbovala ľudí, v roku 2010. Klamala ich desať rokov. Desať rokov ich klamala a ten 13. dôchodok nedostali. Dostali len takú náhradu, keď im veľmi tieklo do topánky, tak dostali náhradu ako taký vianočný príspevok. Ale to nebol 13. dôchodok. To bol len taký pinac. Taký malý pinac. Ale ten bol veľmi draho zaplatený. Museli sa postaviť dôchodci a byť spokojní a čapkať a voliť. To bolo len taká, také vianočný darček. Budete počúvať, dostanete ten darček. Nebudete počúvať, ten darček vám veľký SMER nedá. Ešte požadovali, mali takú drzosť a požadovali, aby tí ľudia boli vďační za tento darček! Tú drzosť mali. A pritom to nie sú peniaze SMER-u ani tejto vládnej garnitúry, to sú vaše peniaze, ľudia. To sú, dôchodci, vaše peniaze. A vy ste ešte mali byť vďační týchto desať rokov za každý darček od tejto strany? A vykupovať to volením tejto kleptokracie? Ale aby som bol objektívny. Bolo by veľmi zlé, keby sme túto kleptokraciu vymenili za psychiatriu, čo sme boli tuná svedkami. Ani to nie je správne. Rovnako som proti tomu, aby sme tu robili cirkusy, aby sme tu ukazovali ľuďom, akým spôsobom sa nemá Národná rada správať. Za to sa tiež hanbím. Ale hanbím sa aj za týchto ľudí, ktorí tuná desať rokov oblbovali dôchodcov Keby tak strašne chceli ten 13. dôchodok zrealizovať, tak ho už dávno urobili. Tak ho urobil Fico pri prvej voľbe, a to v roku 2012. Neurobil to. Neurobil to. A vládol sám. Upozorňujem, vládol sám, mohol to urobiť. Prečo to nespravil? Lebo nechcel, lebo nepotreboval. A dnes, keď mu tečie do topánok a keď zistil, že nemusí zostaviť vládu, tak v panike zvolali dva týždne pred riadnymi parlamentnými voľbami, v panike, v skrátenom konaní. Prečo to neurobili pred rokom? Tak v panike rýchlo došli a nasilu rýchlo, rýchlo, rýchlo poďme, aby nás ešte nejakým spôsobom tí dôchodci zachránili. Tak ja vám niečo poviem. My sme tento 13. dôchodok predložili. My ho máme v programe. A ja budem zaňho bodova..., bojovať. A je mi úplne jedno, že sa na mňa nasere celá opozícia. Mne je to jedno, lebo keď raz niečo mám v programe, tak za to budem bojovať. A keď tam mám 13. dôchodok, tak zaňho budem aj hlasovať. Áno, tunák vyhlasujem, že budem za túto vašu špinavú korupciu hlasovať. Ale nie preto, aby som podporil vašu špinavú korupciu, ale pretože myslím na tých ľudí srdcom, preto, lebo som dvakrát predložil. A teraz sa spýtajte, milí dôchodcovia, či to strana SMER podporila?! No nepodporila! Oni, ten váš 13. dôchodok už mohol platiť, keby ho podporili. Ale neurobil to Robert Fico ani pán Tomáš. Neurobil to, nepodporil tento 13. dôchodok a mohol už platiť rok. V roku 2019 som to predložil. Oni na vás kašľú, oni vás len využívajú. A toto je čistá volebná korupcia. Viete, oni o pár mesiacov môžu skončiť v base. A bolo by veľmi dobré, keby sme zriadili jeden veľmi dôležitý úrad, Úrad boja proti korupcii politicky exponovaných osôb. A budeme trvať na tom, aby sme toto zriadili. A bude sa tento úrad hlavne venovať politikom do budúcnosti, ale aj do minulosti. Ale nie len tejto garnitúre, ale kľudne ešte aj tej Dzurindovej, lebo rozkradli tunák verejné financie. A vy na ten 13. dôchodok máte nárok! My to máme v programe a budeme za to bojovať. A keď sa tak oháňate, pán Tomáš, všetkými tými sociálnymi vecami, tak pred chvíľkou mi písali ženy, ženy, ročník ’58, ’59, ’60. Oklamali ste 110-tisíc žien a vy máte tú drzosť sa tu postaviť a tváriť sa, že vy ste ten sociálny?! Prosili sme vás o to. Dokonca sme museli podať návrh na Ústavný súd, aby to prešetril. Vy kašlete na tých ľudí, vy kašlete na tie ženy, vám ide len o vaše zadky, vaše prdele, aby ste neskončili v base, čo ste tu dorobili! Rozkradli ste tento, tento štát! Tam vaši michelovia si kupujú jachty, kupujú si lietadlá, žerú kaviár. To robíte a oni nemajú čoho jesť?! Tristoeurové dôchodky! Sa nehanbíte?! Ľudia mi píšu: Pán Kollár, ja mám 300 dôchodok, 270 vyplatím všetky povinnosti a z 30 euro sa mám najesť. A rozmýšľam, či si kúpim tie blbé lieky, alebo jedlo! Zatiaľ čo vaši pusipajtáši si kupujú vily na, na riviérach! To je krásna vizitka vašej sociálnej vlády. A máte na hod..., na ruke hodinky za 50-60-tisíc. Vy máte tú drzosť sa zaštiťovať dôchodcami?! Sa máte hanbiť! Už desať rokov to malo platiť! Budem rád, keď vás konečne už vystriedame, takúto hnusnú kleptokraciu. Tunák vyhlasujem, že za ten 13. dôchodok hlasovať budem, aj keby čo bolo. Tí dôchodci si to zaslúžia. A tie ročníky ’58, ’59, ’60 taktiež, ktoré ste podviedli. Tečie vám do topánok. To je jediné, prečo ste tu! Keby ste to chceli riadne urobiť aj s pánom ministrom, ste to mohli pripraviť v prvom roku vašej vlády. Áno, nie sú na to peniaze, ja to všetko, všetko tomu rozumiem. Ale keď to nespravíme, tak na ne nikdy nenájdeme tie peniaze! A preto aj vyzývam celú opozíciu, celú koalíciu, všetkých, aby ste tento návrh zákona, aj keď je to korupciou, aj keď je sprosté kupovanie si hlasov, aby sme to podporili, lebo tu teraz kašlime na to, kto, čo, aké má záujmy, ale pozrime sa na tých ľudí. Pozrime sa na tých dôchodcov, pozrime, ako živoria. Teraz je jediná, jedinečná príležitosť, lebo ste falošní farizeji. Takisto ako ste hlasovali za, za zrušenie tých Mečiarových amnestií. Držali ste, kryli ste toho Mečiara. Celý čas ste kryli. Až keď vám tieklo do topánok, až vtedy ste to pomohli zrušiť! A toto isté robíte teraz! Sa môžete hanbiť! Ja za tých dôchodcov hlasovať budem nie preto, že mi horí riť, že ma zavrú po týchto voľbách alebo že idem vypadnúť z parlamentu, ja idem za nich hlasovať, lebo to tak cítim! A preto to tak spravím. Ďakujem. (Potlesk.)